Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Abapingushi 2:1-23
2 Kabili malaika+ wa kwa Yehova afumine ku Gilgali+ no kuya ku Bokimu+ no kutila: “Namufumishe mu Egupti no kumuleta mu calo ico nalapile ku fikolwe fyenu.+ Kabili, natile, ‘Nshakatobe icipangano candi na imwe.+2 Na imwe, mwikapangana na bekashi ba muli cino calo.+ Kabili mukabongolole ifiipailo fyabo.’+ Lelo imwe tamwaumfwa kwi shiwi lyandi.+ Cinshi mwacitila ifi?+3 E ico na ine ndeti, ‘Nshakabatamfye ku ntanshi yenu,+ kabili bakaba iciteyo cenu, na balesa babo bakaba iciteyo kuli imwe.’”+4 Nomba ilyo fye malaika wa kwa Yehova alandile aya mashiwi ku bana ba kwa Israele bonse, abantu batendeke ukupunda no kulila.+5 E co bainikile ilya ncende ati Bokimu. Kabili kulya e ko bapeelele ilambo kuli Yehova.6 Ilyo Yoshua asalangenye abantu, abana ba kwa Israele baile cila muntu ku ncende yakwe, ku kuyaikala mu calo.+7 Kabili abantu balebombela Yehova inshiku shonse isha kwa Yoshua ne nshiku shonse isha bakalamba abaliko pa numa ya mfwa ya kwa Yoshua kabili abamwene imilimo yonse iikalamba iya kwa Yehova iyo acitiile abena Israele.+8 E lyo Yoshua mwana Nuni, umubomfi wa kwa Yehova, afwile ninshi ali ne myaka umwanda umo ne kumi (110).+9 E ico bamushiikile mu mpanga yakwe mu Timnati-herese+ mu calo ca mpili ica kwa Efraimu, ku kapinda ka ku kuso aka Lupili lwa Gaashi.+10 Kabili bonse aba muli ilya nkulo bafwile nge fyafwile bashibo,+ kabili kwaishile inkulo imbi iishaishibe Yehova nelyo imilimo iyo acitiile Israele.+11 Kabili abana ba kwa Israele batendeke ukucita ifyabipa mu menso ya kwa Yehova+ no kulabombela baBaali.+12 E ico bapondokele Yehova Lesa wa bashibo uwabafumishe mu calo ca Egupti+ no kulakonka balesa bambi aba bantu babashingulwike+ kabili batendeke ukubakontamina, ica kuti bakalifye Yehova.+13 Awe bashile Yehova no kutendeka ukubombela Baali na baAstarte.+14 E ico ubukali bwa kwa Yehova bwaishile pa bena Israele,+ ica kuti abapeele* mu minwe ya balesansa, na bo batendeke ukubapoka ifipe;+ kabili abapeele mu minwe ya balwani babo ababashingulwike,+ kabili bafililwe ukucimfya abalwani babo.+15 Konse uko baya, ukuboko kwa kwa Yehova kwalebalwisha pa kuti bacule,+ nge fyo Yehova alandile kabili nge fyo Yehova alapile kuli bena;+ kabili baliculile nga nshi.+16 E ico Yehova alebemisha abapingushi,+ kabili balebapususha mu minwe ya balebasansa.+17 Awe tabaumfwile na ku bapingushi babo bene, lelo bacitile bucilende+ na balesa+ bambi kabili balebakontamina. Bapaaswike bwangu bwangu ukufuma mu nshila ifikolwe fyabo fyaendelemo iya kumfwila amafunde ya kwa Yehova.+ Bena tabacitile fyo iyo.18 Kabili ilyo Yehova abemiishe abapingushi,+ Yehova aleba no yo mupingushi, kabili abalubwile mu minwe ya balwani babo inshiku shonse isha mupingushi uyo; pantu Yehova alelanguluka+ pa kuteta kwabo pa mulandu wa balebatitikisha+ na balebacusha.19 Nomba ilyo umupingushi afwa balealuka no kucita ifyabipisha ukucila ifyalecita bashibo pa kukonka balesa bambi ku kubabombela no kubakontamina.+ Tabalekele imicitile yabo ne mibele yabo iya bucintomfwa.+20 Awe ubukali bwa kwa Yehova bwasukile bwaisa+ pa bena Israele kabili atile: “Apo ulu luko lwapula mu cipangano+ candi ico naebele ifikolwe fyabo kabili talumfwa kwi shiwi lyandi,+21 na ine, nshakatamfye na kabili pa ntanshi yabo uluko nangu lumo pa nko isho Yoshua ashile ilyo afwile,+22 ku kwesha+ Israele kuli shena, nampo nga bakakonka inshila ya kwa Yehova pa kwenda muli yena nge fyo bashibo bakonkele, nelyo iyo.”23 E ico Yehova alekele ishi nko ukwikala mu calo pa kukanashitamfyamo bwangu,+ kabili tashipeele mu minwe ya kwa Yoshua.
Futunoti
^ Mu ciHebere ishiwi lyabapo lya kuti, “abashitishe.”
bem_Latn kam_Latn bem_Latn bem_Latn bem_Latn kam_Latn bem_Latn bem_Latn bem_Latn bem_Latn